รถไฟฟ้าคาด ฟันรายได้ค่าตั๋ว-โฆษณา เกือบหมื่นล้าน - FINNOMENA
BTS เปิดเผยว่า จากการที่บริษัทฯ บรรลุข้อตกลงในการให้บริการเดินรถ และซ่อมบำรุงโครงการรถไฟฟ้าส่วนต่อขยายสายสีเขียวเหนือ (หมอชิต-คูคต) และใต้ (แบริ่ง-สมุทรปราการ) ระยะทาง 30.8 กิโลเมตร รวม 25 สถานี
6 มิ.ย. 2560

BTS เปิดเผยว่า จากการที่บริษัทฯ บรรลุข้อตกลงในการให้บริการเดินรถ และซ่อมบำรุงโครงการรถไฟฟ้าส่วนต่อขยายสายสีเขียวเหนือ (หมอชิต-คูคต) และใต้ (แบริ่ง-สมุทรปราการ) ระยะทาง 30.8 กิโลเมตร รวม 25 สถานี
โดยคาดว่าในปี 2563 จะมีรายได้จากการให้บริการเดินรถ และซ่อมบำรุงจะเพิ่มขึ้นอีก 4,000-5,000 ล้านบาท หรือเติบโต 1 เท่าตัว จากปัจจุบันที่มีรายได้จากกลุ่มธุรกิจดังกล่าว อยู่ที่ 4,237 ล้านบาท
นอกจากนี้ ยังคาดว่า เมื่อเปิดให้บริการเดินรถไฟฟ้าสายสีเขียวใต้ ได้เต็มรูปแบบภายในปี 2561 อัตราผู้โดยสารในปีนี้จะเพิ่มขึ้น 3-5% จากปีก่อนที่มีจำนวนผู้ใช้บริการ 238 ล้านคนเที่ยว โดยเป็นสถิติสูงสุดนับตั้งแต่เปิดให้บริการ และคาดว่าอัตราค่าโดยสารจะเพิ่มขึ้น 1%
ในขณะที่ “ธุรกิจสื่อโฆษณา” บนรถไฟฟ้า ซึ่งดำเนินการโดย VGI บริษัทลูก ก็ทำรายได้เพิ่ม จากปัจจุบันที่มีพื้นที่โฆษณาในสถานีรถไฟฟ้าบีทีเอสจำนวน 30 สถานี รวม 10,000 ตารางเมตร และจำนวนรถไฟฟ้า 52 ขบวน
ซึ่ง VGI ยังได้เข้าไปซื้อกิจการ MACO, แรบบิท กรุ๊ป, แอร์โรมีเดีย สื่อโฆษณาในสนามบินและเดโม เพาว์เวอร์ ส่งผลให้สามารถเก็บเกี่ยวรายได้จากเม็ดเงินโฆษณาได้มากขึ้น โดยคาดว่าปีนี้ VGI จะทำรายได้ 4,000 ล้านบาท และมีจำนวนผู้ใช้บัตรแรบบิท ในระบบกว่า 9.2 ล้านใบ
ที่มา : http://positioningmag.com/1128090
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: